Váš list číslo/zo dňa Naše číslo -/-

*Hospodársky subjekt pôsobiaci na relevantnom trhu*

 Vybavuje/linka Bratislava

Mgr.Helena Krajčíriková 31.10.2023

helena.krajcirikova@nczisk.sk

Vec

**Prieskum trhu - Výzva na predloženie indikatívnej cenovej ponuky za účelom stanovenia predpokladanej hodnoty zákazky (PHZ)**

Vážený pán/Vážená pani,

žiadam Vás o predloženie indikatívnej cenovej ponuky pre potreby stanovenia predpokladanej hodnoty zákazky (PHZ) v súlade s § 6 ods. 1 zákona č. 343/2015 Z. z. o verejnom obstarávaní (ďalej len „ZVO“) na predmet zákazky: **„Spotrebný materiál tlačiarne (PHZ I).“**

Cenovú ponuku je potrebné zaslať v štruktúre uvedenej v prílohe tejto výzvy najneskôr do **13.11.2023 do 10.00 hod**., a to výlučne elektronickou formou prostredníctvom systému Josephine.

Na základe predložených indikatívnych cenových ponúk v prieskume trhu zostaví Národné centrum zdravotníckych informácií ako verejný obstarávateľ v zmysle ZVO predpokladanú hodnotu zákazky potrebnú k spusteniu procesu obstarávania zákazky. **Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.**

Verejný obstarávateľ upozorňuje, že opis predmetu zákazky uvedený v prílohe nie je pre verejného obstarávateľa záväzný a vo vyhlásenom verejnom obstarávaní môže obsahovať úpravy a upresnenia.

Ďalšie informácie k výzve sú uvedené v prílohe tejto výzvy.

# VÝZVA NA PREDLOŽENIE PONUKY (PRIESKUM TRHU)

Podľa § 6 ods. 1 zákona č. 343/2015 Z. z. o verejnom obstarávaní

## 1. Názov predmetu zákazky

## „Spotrebný materiál tlačiarne (PHZ I).“

## 2. Druh zákazky

Tovar

**3. Identifikácia verejného obstarávateľa :**

|  |  |
| --- | --- |
| Obchodné meno / Názov  | Národné centrum zdravotníckych informácií  |
| Poštová adresa  | Lazaretská 26, 811 09 Bratislava 1  |
| IČO  | 00165387  |
| Kontaktná osoba  | Mgr. Helena Krajčíriková  |
| e-mail  | helena.krajcirikova@nczisk.sk  |
| adresa hlavnej stránky verejného obstarávateľa /URL/  |  |

## 4. Stručný opis predmetu zákazky

Dodanie originálnych tonerov a náplní uvedenej značky do tlačiarní, multifunkčných zariadení, faxov a kopírovacích strojov a iného originálneho spotrebného materiálu zabalených od výrobcov požadovanej značky, spĺňajúce všetky znaky originálneho balenia daného výrobcu vrátane služieb, ktoré súvisia s dopravou tovaru na miesto dodania, odvoz použitých tonerov a následne ich ekologická likvidácia.

**5. Spoločný slovník obstarávania**

|  |  |
| --- | --- |
| **CPV podľa slovníka**  | **Predmet**  |
| 30125110-5  | Toner do laserových tlačiarní/faxových prístrojov |
| 30125100-2  | Tonerové náplne |
| 30125000-1  | Časti a príslušenstvo fotokopírovacích prístrojov |

**6. Miesto a termín poskytnutia služby:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, 811 09 Bratislava.

## 7. Spôsob určenia ceny

(Indikatívna) cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov a Vyhlášok č. 97/ 2008 Z. z. a 75/2008 Z. z.

Návrh indikatívnej ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj:

* primeranosť jej stanovenia na základe vzniknutých nákladov a primeranosť zisku,
* súvisiace služby

**Cenovú ponuku zašle hospodársky subjekt vo forme vyplnenej tabuľky „Príloha č. 1 – Indikatívna cenová ponuka“ vo formáte PDF aj XLS a zároveň uvedením celkovej ceny do systému Josephine.**

**8. Možnosť predloženia variantných riešení:**

Verejný obstarávateľ neumožňuje predložiť variantné riešenia.

1. **Lehota na predkladanie ponuky**

Lehota na predkladanie indikatívnych cenových ponúk je do: **13.11.2023 do 10.00 hod**

## 10. Platobné podmienky

Platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 kalendárnych dní odo dňa preukázateľného doručenia príslušnej faktúry verejnému obstarávateľovi/objednávateľovi. Verejný obstarávateľ neposkytuje preddavky, ani zálohové platby.

## 11. Spôsob predloženia indikatívnej ponuky

**Prostredníctvom systému Josephine** umiestnenom na webovej adrese <https://josephine.proebiz.com/> a to v rámci záložky prislúchajúcej prieskumu trhu na predmet zákazky.

**12. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

Prílohy:

* + Príloha č. 1 Technická špecifikácia a cenová tabuľka
	+ Príloha č. 2 Titulný list